4.1 ลักษณะของผลิตภัณฑ์และบริการ

บริษัทฯ ให้บริการผลิต และประกอบชิ้นส่วนพลาสติกที่ครบวงจรตามความต้องการของลูกค้า
โดยสังเขป ดังนี้

-   หลังจากที่ได้รับคำสั่งซื้อและแม่พิมพ์ (Mold) จากลูกค้า
    บริษัทฯจะเป็นผู้ดำเนินการจัดหาวัตถุดิบต่างๆ ตามคุณสมบัติที่ลูกค้ากำหนด
    ในกรณีส่วนใหญ่ลูกค้าจะเป็นผู้กำหนดชนิด
    คุณภาพและแหล่งที่มาของเม็ดพลาสติกที่ตนต้องการให้นำมาใช้ในการผลิตสินค้าที่ตนสั่งไว้

-   บริษัทฯจะจัดซื้อเม็ดพลาสติกตามชนิด คุณภาพและแหล่งที่มาตามที่ลูกค้ากำหนด

-   บริษัทฯจะดำเนินการฉีดขึ้นรูปพลาสติกต่างๆ พร้อมทั้งให้บริการประกอบสินค้าเบื้องต้น
    (Initial Assembly)
    สำหรับสินค้าบางประเภทที่ต้องมีการประกอบเบื้องต้นก่อนส่งไปให้ลูกค้า การพ่นสี
    (Painting) การติดสติ๊กเกอร์ (Sticker) สำหรับผลิตภัณฑ์ที่ต้องการสีสันที่สวยงาม เช่น
    ชิ้นส่วนรถจักรยานยนต์ การให้บริการพิมพ์ลวดลาย หรือสีสันลงบนผลิตภัณฑ์พลาสติก
    (Silk-Screen Printing)

-   นอกจากนี้
    บริษัทได้สร้างมูลค่าเพิ่มในการให้บริการให้กับลูกค้าของบริษัทโดยการให้บริการปรับปรุง แก้ไข
    และซ่อมแม่พิมพ์เก่าเพื่อให้ประสิทธิภาพในการฉีดขึ้นรูปพลาสติกดีขึ้น
    รวมถึงการให้บริการออกแบบ และปรับปรุงขั้นตอนในการผลิตเพื่อลดต้นทุนการผลิต

บริษัทฯเน้นการควบคุมคุณภาพสินค้า ด้วยขั้นตอนการตรวจสอบและควบคุมคุณภาพ (Quality
Control & Inspection)
ตั้งแต่การจัดซื้อวัตถุดิบเพื่อเข้าสู่กระบวนการผลิตจนถึงแปรรูปเป็นสินค้าสำเร็จรูป
และบรรจุหีบห่อพร้อมที่จะนำส่งให้ลูกค้า ทั้งนี้เพื่อให้เกิดความมั่นใจ
ในสินค้าที่ผลิตออกมามีคุณภาพตามความต้องการของลูกค้า ด้วยกระบวนการผลิตที่มีประสิทธิภาพ
เครื่องจักรในการผลิตที่ทันสมัย แรงงานที่มีความสามารถ และความชำนาญสูง
และกระบวนการตรวจสอบและควบคุมคุณภาพที่เข้มงวด สินค้าของบริษัทจึงได้รับการยอมรับ
และเป็นที่พอใจของลูกค้าเสมอมา

บริษัทฯมีนโยบายและมุ่งมั่นในการปฏิบัติงานในกระบวนการผลิตตามมาตรฐาน ISO 9001: 2008
และ ก้าวไปสู่ TS 16949

ซึ่งเป็นมาตรฐานระบบบริหารคุณภาพระดับสากล สำหรับอุตสาหกรรมยานยนต์
และเป็นมาตรฐานที่เหมาะสำหรับองค์กรทั่วไปที่ผลิตชิ้นส่วนต่างๆให้กับอุตสาหกรรมยานยนต์

แผนภาพการให้บริการผลิตสินค้าพลาสติก

  บริษัท ไทยมิตซูวา (มหาชน) จำกัด
  ได้รับการส่งเสริมการลงทุนจากสำนักงานคณะกรรมการส่งเสริม
  การลงทุน บีโอไอ โดยมีสาระสำคัญ และระยะเวลาของบัตรส่งเสริมการลงทุน ดังนี้

  ธุรกิจผลิตชิ้นส่วนพลาสติก

1.  บัตรส่งเสริมการลงทุนเลขที่ 1234/สอ./2531 ลงวันที่ 23 พฤษภาคม 2531.

  บริษัทฯได้รับการส่งเสริมการลงทุนในกิจการ ผลิตผลิตภัณฑ์จากพลาสติกประเภท 5.6
  การผลิตผลิตภัณฑ์พลาสติกหรือผลิตภัณฑ์เคลือบด้วยพลาสติก และฉบับแก้ไขเพิ่มเติม ณ ปัจจุบัน
  บัตรเลขที่ 4114/2548 (21-1234/สอ./2531) ลงวันที่ 21 มกราคม 2548
  โดยได้รับสิทธิและประโยชน์ ดังนี้

-   ให้ได้รับยกเว้นอากรขาเข้าและภาษีการค้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    โดยอนุญาตให้ขยายเวลานำเข้าแม่พิมพ์ออกไปตั้งแต่วันที่ 1 มกราคม 2548 จนถึงวันที่ 31
    ธันวาคม 2555

2.  บัตรส่งเสริมการลงทุนเลขที่ 1139/2535 ลงวันที่ 24 กันยายน พ.ศ. 2535

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์ประเภท
  4.6 การผลิตหรือประกอบผลิตภัณฑ์อิเล็กทรอนิกส์ และฉบับแก้ไขเพิ่มเติม ณ ปัจจุบัน คือ บัตร
  4914/2548 (9-1139/2535) ลงวันที่ 6 มิถุนายน พ.ศ. 2548 โดยได้รับสิทธิประโยชน์ ดังนี้

-   ให้ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออก ตั้งแต่วันที่ 13 มิถุนายน พ.ศ. 2554 จนถึงวันที่ 12
    มิถุนายน พ.ศ. 2556

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2554 จนถึงวันที่ 12 มิถุนายน พ.ศ. 2556

3.  บัตรส่งเสริมการลงทุนเลขที่ 1055/2542 ลงวันที่ 10 กุมภาพันธ์ พ.ศ. 2542

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับอุปกรณ์ไฟฟ้าและอิเล็กทรอนิกส์ต่างๆ
  ได้แก่ โครงพลาสติกเครื่องรับโทรทัศน์ เครื่องเล่นวีดีโอเทป เป็นต้น ประเภท 6.12
  การผลิตผลิตภัณฑ์พลาสติกหรือเคลือบด้วยพลาสติก และฉบับแก้ไขเพิ่มเติม ณ ปัจจุบัน บัตรเลขที่
  4440/2547 (10-1055/2542) ลงวันที่ 25 กุมภาพันธ์ พ.ศ. 2547 โดยได้รับสิทธิประโยชน์
  ดังนี้ (เปิดดำเนินการเต็มโครงการเมื่อวันที่ 10 สิงหาคม 2549)

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    ตั้งแต่วันที่ 13 มิถุนายน พ.ศ. 2554 จนถึงวันที่ 12 มิถุนายน พ.ศ. 2556

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2554 จนถึงวันที่ 12 มิถุนายน พ.ศ. 2556

4.  บัตรส่งเสริมการลงทุนเลขที่ 1519(4)/2548 ลงวันที่ 13 พฤษภาคม 2548 (
    จังหวัดนครราชสีมา)

  บริษัทฯได้รับการส่งเสริมการลงทุนในกิจการ ผลิตชิ้นส่วนพลาสติกสำหรับอุตสาหกรรมต่าง แม่พิมพ์
  (MOULD & DIE) และการซ่อมแซมแม่พิมพ์ ประเภท 4.2 กิจการผลิตเครื่องจักรและอุปกรณ์
  และ ประเภท 5.5 กิจการผลิตภัณฑ์พลาสติกหรือเคลือบด้วยพลาสติก โดยได้รับสิทธิประโยชน์
  ดังนี้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ ตั้งแต่วันที่ 28
    ธันวาคม 2548 ถึง วันที่ 15 ธันวาคม 2553

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบการ ตั้งแตรอบปีบัญชี 2549 ถึง 2558

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    ตั้งแต่วันที่ 30 กันยายน 2553 ถึง วันที่ 29 กันยายน 2555

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    30 กันยายน 2553 ถึง วันที่ 29 กันยายน 2555

    0.  ธุรกิจผลิตชิ้นส่วนแมกนีเซียม

  5. บัตรส่งเสริมการลงทุนเลขที่ 1492(2)/2554 ลงวันที่ 1 มีนาคม 2554 (
  จังหวัดนครราชสีมา)

  บริษัทฯได้รับการส่งเสริมการลงทุนในกิจการ
  ผลิตชิ้นส่วนแมกนีเซียมผลิตภัณฑ์อิเล็กทรอนิกส์และเครื่องใช้ไฟฟ้าประเภท 5.3
  กิจการผลิตชิ้นส่วนหรืออุปกรณ์ที่ใช้กับเครื่องใช้ไฟฟ้า และ ประเภท 5.5
  กิจการผลิตชิ้นส่วนและหรืออุปกรณ์อิเล็กทรอนิกส์
  หรือชิ้นส่วนและ/หรืออุปกรณ์ที่ใช้กับผลิตภัณฑ์อิเล็กทรอนิกส์ โดยได้รับสิทธิประโยชน์ ดังนี้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ
    ตลอดระยะเวลาที่ได้รับการส่งเสริม

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันมีกำหนดเวลา
    8 ปี นับแต่วันที่เริ่มมีรายได้จากการประกอบการกิจการนั้น

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    5 ปี นับแต่วันนำเข้าครั้งแรก

4.2 ภาวะอุตสาหกรรมและการตลาด

0.  การตลาดของบริษัท

บริษัทแม่มีส่วนช่วยเสริมสร้างความแข็งแกร่งในการดำเนินธุรกิจและช่วยเพิ่มศักยภาพในการแข่งขันให้แก่บริษัทฯ
จากการที่บริษัทแม่มีประสบการณ์และความเชี่ยวชาญในธุรกิจผลิตและจำหน่ายชิ้นส่วนพลาสติกเป็นเวลากว่า
50 ปี ทำให้มีความรู้และความเข้าใจในตัวสินค้าของบริษัท ตลอดจนมีความสัมพันธ์อันดีกับลูกค้าญี่ปุ่น
ซึ่งเป็นบริษัทแม่ของลูกค้ากลุ่มเป้าหมายหลักของ TMW
ทำให้การทำการตลาดกับกลุ่มลูกค้าดังกล่าวมีความคล่องตัว
และมีโอกาสที่จะประสบความสำเร็จเพิ่มยิ่งขึ้น การได้รับการสนับสนุนทางด้านการตลาดจาก MWE
นั้น
ถือเป็นหนึ่งในปัจจัยที่สำคัญที่จะช่วยสนับสนุนบริษัทฯในด้านความสามารถในการรักษาและขยายฐานลูกค้า
ซึ่งส่งผลดีต่อการเติบโตและขยายตัวของบริษัทฯ

ลักษณะลูกค้า

ลูกค้าส่วนใหญ่ของบริษัทฯ เป็นผู้ผลิตสินค้าต้นแบบ OEM (Original Equipment
Manufacturer) รายใหญ่จากประเทศญี่ปุ่น
ซึ่งย้ายฐานการผลิตออกนอกประเทศญี่ปุ่นไปยังภูมิภาคอื่นทั่วโลก ตัวอย่างเช่น

CANON HI AIPHONE COMMUNICATIONS (THAILAND) CO., LTD.

  PANASONIC HOME APPLIANCES (THAILAND),CO.,LTD.

  JVC MANUFACTURING (THAILAND) CO., LTD.

  CALSONIC KANSEI (THAILAND) CO.,LTD.

  THAI TOYO DENSO CO,.LTD.

การจัดจำหน่ายและช่องทางการจัดจำหน่าย

สินค้าส่วนใหญ่ของบริษัทฯถูกจำหน่ายโดยตรงให้กับลูกค้า OEM
ที่มีฐานการผลิตอยู่ในประเทศไทยซึ่งนำชิ้นส่วนที่ซื้อจากบริษัทฯไปเป็นชิ้นส่วนในการผลิตสินค้าต่อไป
เพื่อจำหน่ายภายในประเทศไทยและเพื่อส่งออกไปยังตลาดต่างประเทศ
นอกจากนี้บริษัทฯยังได้ผลิตสินค้าเพื่อส่งออกโดยตรงไปยังลูกค้า OEM
ที่มีฐานการผลิตอยู่ในต่างประเทศด้วย

ภาวะอุตสาหกรรมรถยนต์

ปริมาณการผลิตรถยนต์ในปี 2554 มีจำนวน 1,334,677 คัน ลดลงจากช่วงเดียวกันของปี 2553
ร้อยละ 1.13 และในปี 2554 ประมาณว่า มีการผลิตรถยนต์ 1,500,000 คัน ลดลงร้อยละ 8.83
จากปี 2553 ที่มีการผลิตรถยนต์ 1,645,304 คัน โดยเป็นการผลิตรถยนต์นั่ง รถยนต์ปิกอัพ1 ตัน
และรถยนต์เพื่อการพาณิชย์อื่นๆ ประมาณร้อยละ 37, 62 และ 1 ตามลำดับ

ปริมาณการจำหน่ายรถยนต์ในประเทศปี 2554 มีจำนวน 713,842 คัน
เพิ่มขึ้นจากช่วงเดียวกันของปี 2553 ร้อยละ 13.60 และในปี 2554 ประมาณว่า
มีการจำหน่ายรถยนต์ 790,000 คันลดลงร้อยละ 1.29 จากปี 2553 ที่มีการจำหน่ายรถยนต์
800,357 คัน โดยเป็นการจำหน่ายรถยนต์นั่งรถยนต์ปิกอัพ 1 ตัน รถยนต์เพื่อการพาณิชย์อื่นๆ
และรถยนต์ PPV รวม SUV ประมาณร้อยละ 45 ,42, 6 และ 7 ตามลำดับ

ปริมาณการส่งออกรถยนต์ ในปี 2554 มีจำนวน 694,323 คัน ลดลงจากช่วงเดียวกันของปี 2553
ร้อยละ 6.83 โดยมีตลาดส่งออกรถยนต์นั่งที่สำคัญของไทย ได้แก่ อินโดนีเซียออสเตรเลีย และญี่ปุ่น
ซึ่งมีสัดส่วนการส่งออกร้อยละ 16.49, 15.89 และ 7.33 ตามลำดับ
ตลาดส่งออกรถแวนและปิกอัพที่สำคัญของไทย ได้แก่ ออสเตรเลีย อินโดนีซีย และชิลี
ซึ่งมีสัดส่วนการส่งออก ร้อยละ 29.73,5.86 และ 4.86 ตามลำดับ
ตลาดส่งออกรถบัสและรถบรรทุกที่สำคัญของไทย ได้แก่ ซาอุดีอาระเบีย สหรัฐอาหรับเอมิเรตส์ และ
ออสเตรเลีย ซึ่งมีสัดส่วนการส่งออกร้อยละ 27.72, 13.71 และ 11.16 ตามลำดับ ในปี2554
ประมาณว่า มีการส่งออกรถยนต์ 780,000 คัน ลดลงร้อยละ 12.93 จากปี 2553
ที่มีการส่งออกรถยนต์ 895,855 คัน

อุตสาหกรรมรถยนต์ในปี 2554 คาดว่าจะชะลอตัวเมื่อเปรียบเทียบกับช่วงเดียวกันของปีที่ผ่านมา
เนื่องจากในช่วงต้นปี 2554 ได้รับผลกระทบจากปัญหาภัยพิบัติที่เกิดขึ้นใประเทศญี่ปุ่น
ส่งผลให้โรงงานผลิตรถยนต์ในประเทศไทย
มีการปรับลดการผลิตอันเนื่องมาจากการขาดแคลนชิ้นส่วน ได้แก่ ชิ้นส่วนสมองกล (Micro
Computer Chip) ซึ่งมีฐานการผลิตอยู่ในเมืองเซนได และชิ้นส่วนอิเล็กทรอนิกส์
เป็นต้นและปลายปี 2554 ได้รับผลกระทบจากปัญหาอุทกภัยที่เกิดขึ้นในหลายพื้นที่ของประเทศ
โดยมีโรงงานประกอบรถยนต์ที่ได้รับผลกระทบโดยตรง คือ โรงงานผลิตรถยนต์ บริษัท ฮอนด้า
ออโตโมบิล (ประเทศไทย)จำกัด ที่ตั้งอยู่ในสวนนิคมอุตสาหกรรมโรจนะ จังหวัดพระนครศรีอยุธยา
มีการหยุดการผลิตตั้งแต่วันที่ 4 ตุลาคม 2554 และคาดว่าจะกลับมาผลิตได้อีกครั้งในช่วงไตรมาสที่
2 ของปี 2555 ส่วนโรงงานผลิตชิ้นส่วนยานยนต์หลายรายก็ได้รับผลกระทบเช่นกัน
ส่งผลให้ไม่สามารถส่งชิ้นส่วนรถยนต์ให้กับผู้ผลิตรถยนต์ทำให้ผู้ผลิตรถยนต์ขาดชิ้นส่วนที่ใช้ในการผลิต
อย่างไรก็ตาม ยังมีปัจจัยบวกที่ช่วยสนับสนุนตลาดในประเทศ เช่น
นโยบายการคืนเงินสำหรับรถยนต์คันแรก
และกลยุทธ์การส่งเสริมการตลาดโดยการแนะนำรถยนต์รุ่นใหม่ออกสู่ตลาด เป็นต้น

ภาวะอุตสาหกรรมรถจักรยานยนต์ ปี 2554

ปริมาณการผลิตรถจักรยานยนต์ในปี 2554 มีจำนวน 1,858,430 คัน เพิ่มขึ้นจากช่วงเดียวกันของปี
2553 ร้อยละ 9.96 และในปี 2554 ประมาณว่า มีการผลิตรถจักรยานยนต์2,260,000 คัน
เพิ่มขึ้นร้อยละ 11.50 จากปี 2553 ที่มีการผลิตรถจักรยานยนต์ 2,026,927 คัน
โดยแบ่งเป็นรถจักรยานยนต์แบบครอบครัว (รวมรถจักรยานยนต์แบบครอบครัว และแบบสกู๊ตเตอร์)
ประมาณ ร้อยละ 91 และรถจักรยานยนต์แบบสปอร์ตประมาณ ร้อยละ 9

ปริมาณการจำหน่ายรถจักรยานยนต์ในประเทศปี 2554 มีจำนวน 1,756,682 คัน
เพิ่มขึ้นจากช่วงเดียวกันของปี 2553 ร้อยละ 13.79 และในปี 2554 ประมาณว่า
มีการจำหน่ายรถจักรยานยนต์ 2,120,000 คัน เพิ่มขึ้นร้อยละ 14.84 จากปี 2553
ที่มีการจำหน่าย 1,845,997 คัน โดยแบ่งเป็น รถจักรยานยนต์แบบครอบครัว
รถจักรยานยนต์แบบสกู๊ตเตอร์ และรถจักรยานยนต์แบบสปอร์ตประมาณร้อยละ 49, 48 และ 3
ตามลำดับ

ปริมาณการส่งออกรถจักรยานยนต์สำเร็จรูป (CBU-Completely Built Up) ในปี 2554
มีจำนวน 203,004 คัน เพิ่มขึ้นจากช่วงเดียวกันของปี 2553 ร้อยละ 64.83 และในปี 2554
ประมาณว่า มีการส่งออกรถจักรยานยนต์สำเร็จรูป (CBU) 240,000 คัน เพิ่มขึ้นร้อยละ 54.15
จากปี 2553 ที่มีการส่งออก 155,688 คัน โดยตลาดส่งออกรถจักรยานยนต์ที่สำคัญของไทย ได้แก่
สหรัฐอเมริกา สหราชอาณาจักร และญี่ปุ่น ซึ่งมีสัดส่วนการส่งออกร้อยละ 16.57, 15.94 และ
14.91 ตามลำดับ

แนวโน้มอุตสาหกรรมยานยนต์ ปี 2555

• ภาวะอุตสาหกรรมรถยนต์ ในปี 2555 คาดว่าจะมีผลิตรถยนต์ประมาณ 2,000,000 คัน
เพิ่มขึ้นร้อยละ 33 เมื่อเปรียบเทียบกับช่วงเดียวกันของปีที่ผ่านมา
อันเป็นผลจากการลงทุนผลิตรถยนต์รุ่นใหม่และรถยนต์ยี่ห้อใหม่ที่เริ่มผลิตในประเทศ
เพื่อจำหน่ายในประเทศและส่งออกไปประเทศสำคัญในเอเชียตลอดจนการฟื้นตัวของอุตสาหกรรมรถยนต์ภายหลังจากปัญหาอุทกภัยที่เกิดขึ้นในหลายพื้นที่ของประเทศและการกระตุ้นยอดจำหน่ายจากนโยบายรถยนต์คันแรก
อย่างไรก็ตาม ยังคงมีปัจจัยเสี่ยงเรื่องของอัตราดอกเบี้ยและราคาน้ำมัน
ที่อาจส่งผลต่อการเลือกซื้อรถยนต์ของผู้บริโภค

• ภาวะอุตสาหกรรมรถจักรยานยนต์ ในปี 2555
คาดว่าจะมีการขยายตัวเมื่อเปรียบเทียบกับช่วงเดียวกันของปีที่ผ่านมา
เนื่องจากการฟื้นตัวของผู้ประกอบการรถจักรยานยนต์และผู้บริโภคภายหลังจากปัญหาอุทกภัย
ในขณะที่การส่งออกยังสามารถขยายได้ในตลาดแถบเอเชีย อเมริกา และยุโรป เป็นต้น

ภาวะอุตสาหกรรมไฟฟ้าและอิเล็กทรอนิกส์

อุตสาหกรรมไฟฟ้าและอิเล็กทรอนิกส์ ปรับตัวลดลงจากช่วงเวลาเดียวกันของปีก่อน
โดยดัชนีผลผลิตอุตสาหกรรมเครื่องใช้ไฟฟ้าและอิเล็กทรอนิกส์ ปรับลดลงร้อยละ 6.4
เมื่อเทียบกับช่วงเดียวกันของปีก่อน ซึ่งเป็นผลมาจากกลุ่มอิเล็กทรอนิกส์ที่ปรับตัวลดลง
โดยดัชนีผลผลิตอุตสาหกรรมอิเล็กทรอนิกส์ปรับตัวลดลงร้อยละ 7.4 เมื่อเทียบกับ
ช่วงเดียวกันของปีก่อน
เนื่องจากการผลิตอุตสาหกรรมอิเล็กทรอนิกส์ได้เร่งผลิตในช่วงปีก่อนหน้าค่อนข้างมากทำให้ยังคงมีสต๊อกสินค้าในตลาดผู้ค้าส่งจำนวนหนึ่งประกอบกับมีฐานตัวเลขที่สูงใน
ปีก่อน นอกจากนี้ในปี 2554 ยังประสบกับภาวะเศรษฐกิจโลกที่มีความผันผวนค่อนข้างมาก
และมีสถานการณ์ภัยธรรมชาติในหลายประเทศอีกด้วย
ขณะที่ดัชนีผลผลิตกลุ่มเครื่องใช้ไฟฟ้าปรับตัวเพิ่มขึ้นร้อยละ 1.4 เมื่อเทียบกับช่วงเดียวกันของปีก่อน
โดยเป็นการปรับตัวในช่วงครึ่งแรกของปีค่อนข้างมาก
ทั้งจากตลาดในประเทศที่มีการขยายตัวและตลาดส่งออกที่ปรับตัวเพิ่มขึ้นทุกตลาดในช่วงเดือนตุลาคม
2554 ดัชนีผลผลิตไฟฟ้าและอิเล็กทรอนิกส์ปรับตัวลดลงมากถึงร้อยละ 50.5
เมื่อเทียบกับเดือนเดียวกันของปีก่อน เนื่องจากได้รับผลกระทบจากน้ำท่วม
โดยเฉพาะอย่างยิ่งโรงงานในจังหวัดพระนครศรีอยุธยา และปทุมธานี
ซึ่งเป็นฐานการผลิตที่สำคัญของอุตสาหกรรมไฟฟ้าและ อิเล็กทรอนิกส์ เช่น บริษัทโตชิบา บริษัทโซนี่
บริษัทเจวีซี บริษัทแคนนอน บริษัท Western Digital ฯลฯ
ในขณะที่โรงงานในจังหวัดใกล้เคียงได้ลดกำลังการผลิตลงเนื่องจากไม่มั่นใจในสถานการณ์และขาดแคลนวัตถุดิบ

อุตสาหกรรมเครื่องใช้ไฟฟ้า

การผลิตอุตสาหกรรมเครื่องใช้ไฟฟ้า ปรับตัวเพิ่มขึ้นเล็กน้อย ร้อยละ 1.3
เมื่อเทียบกับช่วงเดียวกันของปีก่อน โดยเกือบทุกสินค้าในกลุ่มเครื่องใช้ไฟฟ้า
มีการปรับตัวขึ้นโดยเฉพาะสินค้า ตู้เย็น กระติกน้ำร้อน และสายไฟฟ้า ที่มีอัตราการขยายตัวร้อยละ
10.5 13.1 19.5 เมื่อเทียบกับช่วงเดียวกันของปีก่อน
เนื่องจากผู้ผลิตไทยมีการปรับเปลี่ยนรูปแบบให้เป็นดิจิทัลมากขึ้นและมีราคาเหมาะสมที่ทำให้แข่งขันกับสินค้าจีนได้ด้วยคุณภาพที่ดีกว่า
อย่างไรก็ตามสินค้าที่มีการปรับตัวลดลงอย่างมาก คือ โทรทัศน์สีขนาดจอเล็กกว่าหรือเท่ากับ 20 นิ้ว
(CRT) โทรทัศน์สีขนาดจอเท่ากับ 21 นิ้วหรือมากกว่า 21 นิ้วขึ้นไป (CRT)
เนื่องจากตลาดให้ความนิยมเครื่องรับโทรทัศน์จอ LCD และพลาสมามากขึ้น
ทำให้ความต้องการซื้อเครื่องรับโทรทัศน์ CRT ลดลงไปเรื่อยๆ

อุตสาหกรรมอิเล็กทรอนิกส์

การผลิตสินค้าอิเล็กทรอนิกส์ ปรับตัวลดลงร้อยละ 7.4 เมื่อเทียบกับช่วงเดียวกันของปีก่อน
เนื่องจากการปรับตัวลดลงทุกผลิตภัณฑ์ เนื่องจากการผลิตอุปกรณ์อิเล็กทรอนิกส์โลกชะลอตัวลง
จากตลาดหลักๆ ที่มีความต้องการลดลง เช่น เศรษฐกิจญี่ปุ่นที่ได้รับผลกระทบจากเหตุการณ์สึนามิ
ตลาดสหรัฐอเมริกาฟื้นตัวน้อยกว่าที่คาดหมาย
และความกังวลต่อผลกระทบวิกฤตหนี้ของยุโรปที่ยังมีความไม่แน่นอนสูงโดยเฉพาะการผลิต Hard
disk drive (HDD) ลดลงร้อยละ 8.2 เมื่อเทียบกับช่วงเดียวกันของปีก่อน
เนื่องจากความต้องการของตลาดโลกชะลอตัวลง
ประกอบกับสินค้าเทคโนโลยีที่กำลังมีความต้องการจากตลาดโลกสูง เช่น Tablet iphone ใช้
Solid State Drive แทนการใช้ HDD
นอกจากนี้บริษัทต้องหยุดการผลิตลงเนื่องจากปัญหาอุทกภัยด้วย ทำให้คาดว่าในช่วงเวลาที่เหลืออีก 2
เดือนของปีนี้ การผลิต HDD จะปรับตัวลดลงค่อนข้างมาก

ภาวะการตลาด

การส่งออกเครื่องใช้ไฟฟ้าและอิเล็กทรอนิกส์ 2554 มีมูลค่า 1,401,771.9 ล้านบาท
เพิ่มขึ้นร้อยละ 5.6 เมื่อเทียบกับช่วงเดียวกันของปีก่อน
เนื่องจากเครื่องใช้ไฟฟ้าสำคัญหลายตัวยังขยายตัวได้ดี เช่น ตู้เย็น เครื่องซักผ้า เครื่องปรับอากาศ
ฯลฯ แต่พบว่าสินค้าอิเล็กทรอนิกส์มีการส่งออกชะลอตัวลง สาเหตุทั้งจากปัจจัยภายนอก
คือตลาดสินค้าอิเล็กทรอนิกส์โลกยังมีความไม่แน่นอนสูงและการเกิดอุทกภัยภายในประเทศการส่งออกสินค้าเครื่องใช้ไฟฟ้ายังคงเติบโตได้อย่างต่อเนื่อง
เนื่องจากไทยเป็นฐานการผลิตที่สำคัญของบริษัทข้ามชาติ โดยเฉพาะประเทศญี่ปุ่น และเกาหลีใต้
ซึ่งในช่วง 10 เดือนแรกของปี 2554 การส่งออกเพิ่มขึ้นร้อยละ13.2 ด้วยมูลค่า 570,019.5
ล้านบาท ซึ่งเครื่องใช้ไฟฟ้าที่มีมูลค่าการส่งออกสูงสุด 5 อันดับแรก ได้แก่ 1) เครื่องปรับอากาศ
2) เครื่องตัดต่อและป้องกันวงจรไฟฟ้าฯ 3) กล้องถ่าย TV/VDO
4)คอมเพรสเซอร์ของเครื่องทำความเย็น และ 5) ตู้เย็น

ตลาดส่งออกหลักของเครื่องใช้ไฟฟ้า ได้แก่ตลาดอาเซียน (ร้อยละ 18) ตลาดสหภาพยุโรป
(ร้อยละ 14) ตลาดญี่ปุ่น (ร้อยละ 13.9) และตลาดจีน (ร้อยละ 8)
โดยตลาดส่งออกหลักของเครื่องใช้ไฟฟ้ายังขยายตัวได้ดี ทั้งตลาดอาเซียน ขยายตัวร้อยละ 11.0
ตลาดยุโรป ขยายตัวร้อยละ 11.1 ตลาดจีน ขยายตัวร้อยละ 28.8 และตลาดญี่ปุ่น ขยายตัวร้อยละ
15.3 ยกเว้นตลาดสหรัฐอเมริกาขยายตัวเพียงร้อยละ 0.2 เนื่องจากเศรษฐกิจยังไม่ฟื้นตัวเต็มที่
การส่งออกสินค้าอิเล็กทรอนิกส์ส่วนใหญ่เป็นการส่งออกชิ้นส่วน 2554 มีมูลค่าการส่งออก
831,752.3 ล้านบาท เพิ่มขึ้นเพียงร้อยละ 1 เมื่อเทียบกับช่วงเดียวกันของปีก่อน
ตลาดส่งออกหลักได้แก่ จีน (ร้อยละ 19) อาเซียน (ร้อยละ 16) ยุโรป (ร้อยละ 15)
ซึ่งจะนำชิ้นส่วนดังกล่าวไปประกอบเป็นสินค้าสำเร็จรูป
โดยตลาดส่งออกหลักของอิเล็กทรอนิกส์ลดลงในเกือบทุกตลาด ทั้งจีนยุโรป สหรัฐอเมริกา และญี่ปุ่น
เนื่องมาจากการผลิตสินค้าไอทีสำเร็จรูปของจีนเพื่อส่งขายทั่วโลกปรับตัวลดลงจากความเชื่อมั่นในการจับจ่ายใช้สอยลดลง

การนำเข้าเครื่องใช้ไฟฟ้าและอิเล็กทรอนิกส์โดยรวม มีมูลค่า 1,130,948.5 ล้านบาท
เพิ่มขึ้นได้ร้อยละ 10.6 เมื่อเทียบกับช่วงเดียวกันของปีก่อน
สินค้าเครื่องใช้ไฟฟ้าที่นำเข้าส่วนใหญ่เป็นสินค้าในกลุ่มอุปกรณ์ไฟฟ้ากำลัง เช่น
เครื่องตัดต่อและป้องกันวงจรไฟฟ้ามอเตอร์ เป็นต้น
อีกส่วนหนึ่งเป็นวัตถุดิบที่ใช้ผลิตเครื่องใช้ไฟฟ้าสำเร็จรูป เช่น สายไฟ ชุดสายไฟ
และส่วนประกอบของเครื่องรับโทรทัศน์ เป็นต้น ในขณะที่สินค้าอิเล็กทรอนิกส์นำเข้าส่วนใหญ่
เป็นสินค้าสำเร็จรูป เช่น เครื่องคอมพิวเตอร์ และโทรศัพท์มือถือ นอกจากนี้ยังนำเข้า IC และ
Semiconductor ที่ใช้เทคโนโลยีสูงด้วย

การจำหน่ายสินค้าเครื่องใช้ไฟฟ้าในประเทศ
ส่วนใหญ่ปรับตัวเพิ่มขึ้นได้เมื่อเทียบกับช่วงเดียวกันของปีก่อน
โดยเฉพาะอย่างยิ่งเครื่องใช้ไฟฟ้าขนาดเล็ก เช่น พัดลม กระติกน้ำร้อน หม้อหุงข้าว
ปรับตัวเพิ่มขึ้นได้มาก เนื่องจากผู้ผลิตมีการปรับเปลี่ยนรูปแบบ
และใช้เทคโนโลยีเพื่อเพิ่มมูลค่าสินค้ามากขึ้น ทำให้แข่งขันกับสินค้าจากจีนได้มากขึ้น
ยกเว้นในส่วนของเครื่องปรับอากาศที่ปรับตัวลดลงร้อยละ 14-17 เนื่องจากอุณหภูมิในปีนี้ไม่สูงเท่า
ปีที่แล้ว และประเทศไทยเข้าสู่ฤดูฝนเร็วกว่าปกติ

แนวโน้มอุตสาหกรรมเครื่องใช้ไฟฟ้าและอิเล็กทรอนิกส์ปี 2555

ในปี 2555 คาดว่าอุตสาหกรรมเครื่องใช้ไฟฟ้าและอิเล็กทรอนิกส์ยังคงขยายตัวได้
แต่มีอัตราการขยายตัวที่ไม่สูงมากนัก โดยอุตสาหกรรมเครื่องใช้ไฟฟ้าคาดว่าจะปรับตัวเพิ่มขึ้นร้อยละ
5-7 * เนื่องจากจะมีการปรับตัวเพิ่มขึ้นทั้งตลาดในประเทศและตลาดส่งออก
ส่วนอุตสาหกรรมอิเล็กทรอนิกส์คาดว่าจะปรับตัวเพิ่มขึ้นร้อยละ 10-12*
เนื่องจากความต้องการสินค้าไอทีใหม่ๆ ยังคงเพิ่มขึ้นอย่างต่อเนื่อง
แต่ยังมีปัจจัยเสี่ยงทางด้านการฟื้นตัวทางเศรษฐกิจของสหภาพยุโรป สหรัฐอเมริกา
ที่มีความไม่แน่นอนค่อนข้างสูง ซึ่งจะส่งผลให้การซื้อสินค้าอิเล็กทรอนิกส์ลดลงได้

(* ตัวเลขประมาณการ ณ วันที่ 7 ธันวาคม 2554)

ที่มาข้อมูล : สำนักงานเศรษฐกิจอุตสาหกรรม (ข้อมูลการสำรวจวิจัย อยู่ในช่วง 10
เดือนแรกของปี 2554)

การจัดการผลกระทบต่อสิ่งแวดล้อมจากกระบวนการผลิต

บริษัทฯได้กำหนดมาตรการเพื่อป้องกัน แก้ไข และลดผลกระทบต่อสิ่งแวดล้อม
ภายใต้การควบคุมและดูแลจากกรมโรงงานอุตสาหกรรม มาตรการที่สำคัญ เช่น
การจัดให้มีห้องพ่นสีและให้พนักงานที่ทำการพ่นสีต้องสวมใส่หน้ากากป้องกันละอองสี
พร้อมจัดให้มีการติดตั้งระบบม่านน้ำสำหรับดักจับละอองสีไม่ให้กระจายสู่สถานที่ทำงาน
โดยน้ำที่ผ่านการดักจับละอองสีนี้จะทำการส่งไปบำบัดยังระบบบำบัด เพื่อแยกตะกอนสีออก
ก่อนหมุนเวียนนำน้ำกลับมาใช้ใหม่ในกระบวนการพ่นสี ส่วนตะกอนสีนั้น
ทางบริษัทฯได้มอบหมายให้บริษัทรับกำจัดที่ได้รับอนุญาตจากหน่วยงานราชการนำไปดำเนินการต่อไป
การติดตั้งเครื่องดูดกลิ่นสีจากกระบวนการอบสี (Dryer)
และจัดให้มีการตรวจสุขภาพพนักงานประจำปี เป็นประจำทุกปี